Diari Oficial de la Generalitat Valenciana


Sumari del DOGV 8426, del 19-11-2018 (2018/10956)

RESOLUCIÓ de 5 de novembre de 2018, de la Universitat Jaume I, per la qual es nomena José Ignacio Aliaga Estellés catedràtic d'universitat en l'àrea de coneixement de Ciència de la Computació i Intel·ligència Artificial.
----------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8426

Data del DOGV
:   19-11-2018

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2018/10685


Data del document
:   05-11-2018

Organisme emissor
:   Universitat Jaume I de Castelló

Tipus de document
:   Resolució

Anàlisi jurídica

RESOLUCIÓ de 5 de novembre de 2018, de la Universitat Jaume I, per la qual es nomena José Ignacio Aliaga Estellés catedràtic d'universitat en l'àrea de coneixement de Ciència de la Computació i Intel·ligència Artificial. [2018/10413]  
Vista la proposta formulada per la comissió constituïda per a jutjar el concurs de provisió de vacants convocat per la Resolució de la Universitat Jaume I, de 25 d'abril de 2018 (BOE 05.05.2018), per a la provisió de la plaça número 17458 del cos de catedràtics d'universitat de l'àrea de coneixement de Ciència de la Computació i Intel·ligència Artificial, i de conformitat amb el que preveu l'article 65 de la Llei orgànica 6/2001, de 21 de desembre, d'universitats, modificada per la Llei orgànica 4/2007, de 12 d'abril; el Reial decret 1312/2007, de 5 d'octubre, pel qual s'estableix l'acreditació nacional dels cossos docents, així com el Reial decret 1313/2007, de 5 d'octubre, pel qual es regula el règim dels concursos d'accés a cossos docents universitaris, i presentada per la persona interessada la documentació a què fa referència la base onzena de la convocatòria, aquest rectorat, fent ús de les atribucions conferides per l'article 20.1 de la Llei orgànica 6/2001, de 21 de desembre, d'universitats, modificada per la Llei orgànica 4/2007, de 12 d'abril, resol nomenar José Ignacio Aliaga Estellés, amb DNI ...9578, catedràtic d'universitat en l'àrea de coneixement de Ciència de la Computació i Intel·ligència Artificial, adscrita al Departament d'Enginyeria i Ciència dels Computadors.  
Aquest nomenament tindrà plens efectes a partir de la corresponent presa de possessió de la persona interessada, que haurà d'efectuar-se en el termini màxim de 20 dies comptadors des de l'endemà de la publicació de la present resolució en el Boletín Oficial del Estado.  
  
Contra aquesta resolució, que posa fi a la via administrativa, i de conformitat amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i en els articles 8, 45 i 46 de la Llei 29/1998, de 13 de juliol, reguladora de la jurisdicció contenciosa administrativa, es pot interposar un dels següents recursos:  
a) Amb caràcter potestatiu, recurs de reposició davant el mateix òrgan que va dictar l'acte contra el qual es recorre en el termini d'un mes comptador des de l'endemà de la recepció d'aquesta notificació.  
La interposició del recurs, excepte en els casos en què una disposició establisca el contrari, no suspèn l'execució de l'acte impugnat, de conformitat amb el que es disposa en l'article 117 de la Llei 39/2015.  
  
Si transcorre un mes des de l'endemà de la interposició del recurs de reposició sense que aquest haja sigut resolt i notificat, es pot entendre que ha sigut desestimat i es pot interposar recurs contenciós administratiu davant del Jutjat Contenciós Administratiu de Castelló, en el termini de sis mesos comptadors des de l'endemà de la desestimació presumpta.  
  
b) Recurs contenciós administratiu davant del Jutjat Contenciós Administratiu de Castelló, dins del termini de dos mesos comptadors des de l'endemà de la recepció de la notificació.  
En cas d'optar pel recurs potestatiu de reposició no es pot interposar el recurs contenciós administratiu fins que siga resolt expressament o se n'haja produït la desestimació per silenci administratiu.  
  
Tot açò sense perjudici de qualsevol altre recurs o acció que es considere procedent.  
  
Castelló de la Plana, 5 de novembre de 2018.- La rectora, p. d. de competència, (R 12.06.2018, DOGV 14.06.2018), el vicerector d'Ordenació Acadèmica i Professorat: José Joaquín Gual Arnau.